
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 358 

21 Μαρτίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση ωρών υπερωριακής απασχόλησης υπαλλή¬ 
λων που υπηρετούν στο Γραφείο Ρύθμισης Χρεών 
των Νοσοκομείων ΕΣΥ του Υπουργείου Υγείας και 
Κοινωνικής Αλληλεγγύης. 1 

Συμπλήρωση της υπ’ αριθμ. 85999/23.7.2004 απόφα¬ 
σης του Υπουργού Δικαιοσύνης περί συγκρότησης 
Ομάδας Διοίκησης Έργου Στρατηγικού Σχεδια- 
σμού (Ο.Δ.Ε.Σ.Σ.) για την υλοποίηση του Επιχειρη¬ 
σιακού Προγράμματος του Υπουργείου Δικαιοσύ¬ 


νης για την κοινωνία της Πληροφορίας. 2 

Καθορισμός αποζημίωσης των μετεχόντων σε Ομάδες 
Εργασίας για τον Οργανισμό του ΥΠΠΟ. 3 

Χαρακτηρισμός ως μνημείων δύο (2) κτιρίων στην οδό 
Θερμοπυλών 2 και 4, στην Ακτή Κονδύλη στον Πει¬ 
ραιά, φερόμενης ιδιοκτησίας Ν. Ρουσάνογλου, 
Κων/νου και Ιάσονα Θεραπιώτη. 4 

Χαρακτηρισμός (α) ως ιστορικού τόπου της σιδηρο¬ 


δρομικής γραμμής Πλαταμώνα από τη θέση Κρανιά 
(θέση I, Χ.Θ. 404,431) πλησίον του Κάστρου Πλα¬ 
ταμώνα έως την οδό Παντελεήμονος, πλησίον του 
Ιατρείου και του περιβάλλοντος αυτού χώρου (θέ¬ 
ση XI, Χ.Θ. 401,555) συνολικού μήκος 2,876 Κγπ και 
πλάτους όσο τα όρια απαλλοτρίωσης του ΟΣΕ και 
(β) ως μνημείων των εγκαταστάσεων της σιδηρο¬ 
δρομικής γραμμής (κτίρια, πύργοι, γέφυρες, σή¬ 
ραγγες κ.λπ.) που βρίσκονται στο Δήμο του Ανατο¬ 
λικού Ολύμπου, στο Νομό Πιερίας. 5 

Κατάργηση του Ν.Π.: «Ενιαία Σχολική Επιτροπή Παι¬ 
δείας Δημοτικού Σχολείου και Νηπιαγωγείου Δα- 
ματριάς» και «Ανασυγκρότηση Ν.Π. του Δήμου Πε¬ 
ταλούδων με την επωνυμία: « Σχολική Επιτροπή 
Παιδείας Νηπιαγωγείου Σχολείου Δαματριάς». 6 

Κατάργηση του Νομικού Προσώπου «Ενιαία Σχολική 
Επιτροπή Παιδείας Δημοτικού Σχολείου και Νηπια¬ 
γωγείου Δαματριάς» και «Ανασυγκρότηση Ν.Π. του 
Δήμου Πεταλούδων με την επωνυμία:« Σχολική Επι¬ 
τροπή Παιδείας Δημοτικού Σχολείου Δαματριάς»... 7 

Παροχή άδειας για τη συγχώνευση αμοιβαίων κεφα¬ 
λαίων που διαχειρίζεται η εταιρεία ΕΡΘ Α.Ε.Δ.Α.Κ. 8 


ΑΠΟΦΑΣΕΙ Σ 

Αριθ. ΔΥΙα/Γ.Π. οικ. 25914 (1) 

Έγκριση ωρών υπερωριακής απασχόλησης υπαλλήλων 
που υπηρετούν στο Γραφείο Ρύθμισης Χρεών των Νο¬ 
σοκομείων ΕΣΥ του Υπουργείου Υγείας και Κοινωνικής 
Αλληλεγγύης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του Ν. 3205/2003 άρθρο 16. 

2. Το γεγονός ότι, απάτην απόφαση αυτή θαπροκληθεί 
δαπάνη ύψους 9.000,00 € περίπου, η οποία θα καλυφθεί 
από τις πιστώσεις του Προϋπολογισμού τρέχοντος οικο¬ 
νομικού έτους και ειδικότερα από τον Φ. 110ΚΑΕ0511. 

3. Τις αυξημένες υπηρεσιακές ανάγκες του Γραφείου 
Ρύθμισης Χρεών των Νοσοκομείων ΕΣΥ του Υπουργείου 
Υγείας και Κοινωνικής Αλληλεγγύης, κατά το χρονικό διά¬ 
στημα από 1.3.2005έως31.12.2005, αποφασίζουμε: 

Εγκρίνουμε την υπερωριακή απασχόληση τριών (3) 
υπαλλήλων που υπηρετούν στο Γ ραφείο Ρύθμισης Χρεών 
των Νοσοκομείων ΕΣΥ, για το χρονικό διάστημα από 
1.3.2005 έως και 31.12.2005 και θα απασχοληθούν μέχρι 
εξήντα (60) ώρες το μήνα ο καθένας, για υπερωριακή 
απογευματινή εργασία. 

Η υπερωριακή απασχόληση των ανωτέρω υπαλλήλων 
κρίνεται απολύτως αναγκαία λόγω αυξημένων υπηρεσια¬ 
κών αναγκών που προκύπτουν από τους εξής λόγους: 

1) Το ωράριο λειτουργίας του Γραφείου, σύμφωνα με 
την ισχύουσα εγκύκλιο, είναι καθημερινά από τις 7:30 έως 
τις 20:00, καθώς και το Σάββατο από τις 8:00 έως τις 
14:30. 

2) Η υποδοχή των προμηθευτών των Νοσοκομείων 
ενεργείται καθ’ όλο το ωράριο λειτουργίας. 

3) Η επικοινωνία με τους προμηθευτές πραγματοποιεί¬ 
ται καθ’ όλη τη διάρκεια της ημέρας και σύμφωνα με το 
ωράριο λειτουργίας των ιδιωτικών εταιρειών. 

4) Η επεξεργασία των οικονομικών στοιχείων των προ¬ 
μηθευτών που εντάσσονται στη διαδικασία της ρύθμισης 
λαμβάνει χώρα καθ’ όλο το ωράριο λειτουργίας του Γ ρα¬ 
φείου και πέραν αυτού. 

Η υπερωριακή απασχόληση των παραπάνω υπαλλήλων 
θα πραγματοποιείται από Δευτέρα έως Παρασκευή και 

κατά τις ώρες από 15:00 έως 20:00, καθώς και το Σάββα¬ 
το, κατά τις ώρες από 8:00 έως 14:30. 

Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Γενικός Γραμματέας του Υπουργείου Υγείας 
και Κοινωνικής Αλληλεγγύης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 10 Μαρτίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθμ. 94779 (2) 

Συμπλήρωση της υπ’ αριθμ. 85999/23.7.2004 απόφασης 
του Υπουργού Δικαιοσύνης περί συγκρότησης Ομά¬ 
δας Διοίκησης Έργου Στρατηγικού Σχεδιασμού 
(Ο.Δ.Ε.Σ.Σ.) για την υλοποίηση του Επιχειρησιακού 
Προγράμματος του Υπουργείου Δικαιοσύνης για την 
κοινωνία της Πληροφορίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Την υπ’ αριθμ. 85999/23.7.2004 απόφαση του Υπουρ¬ 
γού Δικαιοσύνης περί συγκρότησης Ομάδας Διοίκησης 
Έργου Στρατηγικού Σχεδιασμού (Ο.Δ.Ε.Σ.Σ.) για την υλο¬ 
ποίηση του Επιχειρησιακού Προγράμματος του Υπουρ¬ 
γείου Δικαιοσύνης για την κοινωνία της Πληροφορίας. 

2. Την ανάγκη διεύρυνσης της Ομάδας Διοίκησης Έρ¬ 
γου Στρατηγικού Σχεδιασμού (Ο.Δ.Ε.Σ.Σ.) για την υλοποί¬ 
ηση του Επιχειρησιακού Προγράμματος του Υπουργείου 
Δικαιοσύνης για την κοινωνία της Πληροφορίας, αποφα¬ 
σίζουμε: 

Συμπληρώνουμε την υπ’ αριθμ. 85999/23.7.2004 από¬ 
φασή μας περί συγκρότησης Ομάδας Διοίκησης Έργου 
Στρατηγικού Σχεδιασμού (Ο.Δ.Ε.Σ.Σ.) για την υλοποίηση 
του Επιχειρησιακού Προγράμματος του Υπουργείου Δι¬ 
καιοσύνης για την κοινωνία της Πληροφορίας, και ορί¬ 
ζουμε τον Αθανάσιο Παναγιωτόπουλο, Προϊστάμενο του 
Αυτοτελούς Τμήματος Ποινικού Μητρώου της Κ.Υ.Υ.Δ., 
ως νέο μέλος της Ο.Δ.Ε.Σ.Σ.. 

Η αμοιβή που θα προκύψει από την παρούσα απόφαση 
θα καθοριστεί με κοινή απόφαση των Υπουργών Δικαιο¬ 
σύνης και Οικονομικών. 

Κατά τα λοιπά ισχύει η αριθμ. 85999/23.7.2004 απόφα¬ 
σή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. ΥΠΠΟ/ΔΙΟΙΚ/Α3/Φ70/6736/1338 (3) 

Καθορισμός αποζημίωσης των μετεχόντων σε Ομάδες 
Εργασίας για τον Οργανισμό του ΥΠΠΟ. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Εχοντας υπόψη: 

1. Τις διατάξεις: 

α) του άρθρου 17 του Ν. 3205/2003 (ΦΕΚ 297/Α/ 


23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, ΝΠΔΔ και ΟΤΑ, μονίμων στε¬ 
λεχών των Ενόπλων Δυνάμεων και αντιστοίχων της Ελλη¬ 
νικής Αστυνομίας, του Πυροσβεστικού και Λιμενικού Σώ¬ 
ματος και άλλες συναφείς διατάξεις». 

β) του άρθρου 2του Ν. 681/1977 «Περί συστάσεως θέ¬ 
σεων προσωπικού και ετέρων τινών διατάξεων αφορω- 
σών εις το Υπουργείο Πολιτισμού και Επιστημών». 

γ) του άρθρου 40 του Ν. 849/1978 (ΦΕΚ 232/Α/ 
22.12.1978, όπως συμπληρώθηκε από το άρθρο 8 του Ν. 
2129/1993 (ΦΕΚ 57/Α/14.4.1993), που αφορά στην απο¬ 
ζημίωση των συλλογικών οργάνων 

δ) του άρθρου 27του Ν. 2081/1992 (ΦΕΚ 154/Α/92), με 
το οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 
του Ν. 2469/1997 (ΦΕΚ38/Α/97), καθώς και το γεγονός ότι 
από τις διατάξεις της παρούσας απόφασης προκαλείται 
δαπάνη, ύψους εκατόν ενενήντα πέντε χιλιάδων επτακο¬ 
σίων οκτώ (195.708) € περίπου, για το χρονικό διάστημα 
από 1.9.2004 ως και την περάτωση του έργου των Ομά¬ 
δων, που θα καλυφθεί από τις πιστώσεις του Ειδικού Λο¬ 
γαριασμού Νο 234372/1 του Υπουργείου Πολιτισμού. 

ε) του Π.Δ. 191/2003 «Οργανισμός Υπουργείου Πολιτι¬ 
σμού» (ΦΕΚ146/Α/13.6.2003). 

2. Τις υπ’ αριθμ. αποφάσεις, με τις οποίες συγκροτήθη¬ 
καν Ομάδες Εργασίας α) ΥΠΠΟ/ΔΙΟΙΚ/Α3/Φ.70/96342/ 
10343/1.9.2004 για την επεξεργασία του νέου Οργανι¬ 
σμού του ΥΠΠΟ, όπως συμπληρώθηκε με την αριθμ. 
15831/1277/2.3.2005 όμοια πράξη καιβ) ΥΠΠΟ/ΔΙΟΙΚ/Α3/ 
Φ.70/96388/10344/1.9.2004 για την μελέτη και υλοποίηση 
του νέου οργανισμού του ΥΠΠΟ, αντίστοιχα 

3. Την υπ’ αριθμ. 133/24.3.2004 απόφαση του Πρωθυ¬ 
πουργού και Υπουργού Πολιτισμού «Ανάθεση άσκησης 
αρμοδιοτήτων στην Αναπληρωτή Υπουργό Πολιτισμού 
Φάνη Πάλλη - Πετραλιά και στους Υφυπουργούς Γεώργιο 
Ορφανό και Πέτρο Τατούλη» (ΦΕΚ 527/Β/24.3.2004), 
όπως διορθώθηκε στο υπ’ αριθμ. 558/Β/2.4.2004 ΦΕΚ, 
αποφασίζουμε: 

1. Καθορίζουμε ως κατωτέρω, την μηνιαία αποζημίωση 
των μετεχόντων στις Ομάδες Εργασίας που συγκροτήθη¬ 
καν με τις αποφάσεις αριθμ. α) ΥΠΠΟ/ΔΙΟΙΚ/Α3/Φ.70/ 
96342/10343/1.9.2004 για την επεξεργασία του νέου Ορ¬ 
γανισμού του ΥΠΠΟ, όπως συμπληρώθηκε με την αριθμ. 
15831/1277/2.3.2005 όμοια πράξη και β) ΥΠΠΟ/ΔΙΟΙΚ/ 
Α3/Φ.70/96388/10344/1.9.2004 για την μελέτη και υλοποί¬ 
ηση του νέου Οργανισμού του ΥΠΠΟ και αντίστοιχα: 

Πρόεδροι: 690 € το μήνα. 

Μέλη: 587 € το μήνα 

Γραμματείς: 449 € το μήνα 

2. Ο αριθμός των συνεδριάσεων των ανωτέρω Ομάδων 
Εργασίας δεν μπορεί να υπερβαίνει τις τέσσερις (4) το μή¬ 
να. Οι ως άνω Ομάδες επιτελούν το έργο τους εκτός κα¬ 
νονικού ωραρίου εργασίας και σε χρόνο που δεν καλύ¬ 
πτεται από υπερωριακή απασχόληση. 

3. Η δαπάνη που προκαλείται από τις διατάξεις της πα¬ 
ρούσας απόφασης, ύψους εκατόν ενενήντα πέντε χιλιά¬ 
δων επτακοσίων οκτώ (195.708) € περίπου, για το χρονικό 
διάστημα από 1.9.2004 ως και την περάτωση του έργου 

των Ομάδων, θα καλυφθεί από τις πιστώσεις του Ειδικού 
Λογαριασμού Νο 234372/1 του Υπουργείου Πολιτισμού 

Η απόφαση αυτή, που ισχύει από 1.9.2004 και μέχρι πε- 
ρατώσεως του έργου της κάθε Ομάδας, να δημοσιευθεί 
στην Εφημερίδα της Κυβερνήσεως. 

Αθήνα, 7 Μαρτίου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝ Η Π ΑΛΛΗ - ΠΕΤΡΑΛΙΑ 
-♦- 

Αριθμ. ΥΠΠΟ/ΔΝΣΑΚ/7276/188 (4) 

Χαρακτηρισμός ως μνημείων δύο (2) κτιρίων στην οδό 
Θερμοπυλών 2 και 4, στην Ακτή Κονδύλη στον Πειραιά, 
φερόμενης ιδιοκτησίας Ν. Ρουσάνογλου, Κων/νου και 
Ιάσονα Θεραπιώτη. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) Του Ν. 1558/1985 «Περί Κυβέρνησης 
και Κυβερνητικών Οργάνων που δημοσιεύθηκε στο ΦΕΚ 
137/Α/26.7.1985». β) Του Ν. 3028/2002 (ΦΕΚ 153/Α/ 
28.6.2002) «Γ ιατηνπροστασία των Αρχ/των καιενγένειτης 
Πολιτιστικής Κληρονομιάς» ισχύει, γ) του Ν. 2039/1992 
(ΦΕΚ 61/Α/13.4.1992) «Περί Κυρώσεως της Σύμβασης για 
την προστασία της αρχιτεκτονικής Κληρονομιάς της Ευ¬ 
ρώπης» δ) του Π.Δ. 191/2003 ΦΕΚ 146/Α/13.6.2003) «Περί 
Οργανισμού του Υπουργείου Πολιτισμού» 

2. Την υπ’ αριθμ. 133/24.3.2004 Απόφαση του Πρωθυ¬ 
πουργού και Υπουργού Πολιτισμού «Περί ανάθεσης άσκη¬ 
σης αρμοδιοτήτων στην Αναπληρωτή Υπουργό Πολιτι¬ 
σμού Φάνη Πάλλη-Πετραλιά και στους Υφυπουργούς Γε¬ 
ώργιο Ορφανό και ΠέτροΤατούλη» (ΦΕΚ527/Β/24.5.2004, 
όπως διορθώθηκε στο ΦΕΚ 558/Β/2.4.2004). 

3. Την Υπουργική Απόφαση με Α.Π. ΥΠΠΟ/ΔΟΕΠΥ/ΤΟ- 
ΠΥΝΣ/15/3696/20.1.2004 (ΦΕΚ70/Β/20.1.2004) «Μεταβί¬ 
βαση αρμοδιοτήτωντου Υπουργού Πολιτισμού στις Περι¬ 
φερειακές ...» καθώς και την Υπουργική Απόφαση ΥΠ- 
ΠΟ/ΔΟΕΠΥ/ΤΟΠΥΝΣ/14/3698/20.1.2004 (ΦΕΚ 70/Β/ 
20.1.2004) «Οργάνωση και Λειτουργία των Συμβουλίων 
του Ν. 3028/2002 στο Υπουργείο Πολιτισμού». 

4. Την εισήγηση της Εφορείας Νεωτέρων Μνημείων Ατ¬ 
τικής καθώς και τα λοιπά στοιχεία του φακέλου. 

5. Την ομόφωνη γνωμοδότηση του Τοπικού Συμβουλίου 
Μνημείων Αττικής με αριθμό 12/29.12.2004, αποφασίζουμε: 

Χαρακτηρίζουμε ως μνημείο, σύμφωνα με τις διατάξεις 
του Ν. 3028/2002, δύο (2) κτίρια επί των οδών Θερμοπυλών 
2 και4 στην Ακτή Κονδύλη στον Πειραιά, ιδιοκτησίας Ν. Ρου- 
σάνογλου, Κων/νου και Ιάσονα Θεραπιώτη, διότι παρουσιά¬ 
ζουν ιδιαίτερο αρχιτεκτονικό και πολεοδομικό ενδιαφέρον 
ως δείγματα εκλεκτικιστικής αρχιτεκτονικής του Μεσοπολέ¬ 
μου. Επίσης αποτελούν δείγματα κατοικιών, που ανήγειραν 
πρόσφυγες σε οικόπεδα που τους παρεχώρησετο Ελληνικό 
Δημόσιο, στο πλαίσιο της αποκατάστασης προσφύγων του 
1922, δια του Υπουργείου Πρόνοιας και Αντιλήψεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 


Αριθμ. ΥΠΠΟ/ΔΝΣΑΚ/Γ/7196/195 (5) 

Χαρακτηρισμός (α) ως ιστορικού τόπου της σιδηροδρομι¬ 
κής γραμμής Πλαταμώνα από τη θέση Κρανιά (θέση I, 
Χ.Θ. 404,431) πλησίον του Κάστρου Πλαταμώνα έως 
την οδό Παντελεήμονος, πλησίον του Ιατρείου και του 
περιβάλλοντος αυτού χώρου (θέση XI, Χ.Θ. 401,555) 
συνολικού μήκος 2,876 Κηη και πλάτους όσο τα όρια 
απαλλοτρίωσης του ΟΣΕ και (β) ως μνημείωντωνεγκα- 
ταστάσεωντης σιδηροδρομικής γραμμής (κτίρια, πύρ¬ 
γοι, γέφυρες, σήραγγες κ.λπ.) που βρίσκονται στο Δή¬ 
μο του Ανατολικού Ολύμπου, στο Νομό Πιερίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/1985 «Περί Κυβέρνησης 
και Κυβερνητικών Οργάνων» που δημοσιεύθηκε στο 
ΦΕΚ137/26.7.1985 

β) του Ν. 3028/2002 «Για την προστασία των Αρχαιοτή¬ 
των και εν γένει της Πολιτιστικής Κληρονομιάς» (Φ.Ε.Κ. 
153/Α/28.6.2002) 

γ) του Ν. 2039/1992 «περί Κύρωσης της Σύμβασης για 
την προστασία της Αρχιτεκτονικής Κληρονομιάς της Ευ¬ 
ρώπης» (Φ.Ε.Κ. 61/Α/13.4.1992). 

δ) του Π .Δ.191/2003 (ΦΕΚ146/Α/13.6.2003) «Οργανι¬ 
σμός Υπουργείου Πολιτισμού» 

2. Την με Α.Π. 133/24.3.2004 απόφαση του Πρωθυπουρ¬ 
γού και Υπουργού Πολιτισμού (Φ.Ε.Κ. 527/Β/24.3.2004) με 
την οποία ανατίθεται η άσκηση αρμοδιοτήτων στην ανα¬ 
πληρωτή Υπ. Πολιτισμού Φ. Πάλλη - Πετραλιά και στους 
Υφυπουργούς Γ. Ορφανό και Π. Τατούλη, όπως διορθώ¬ 
θηκε και δημοσιεύθηκε στο Φ.Ε.Κ. 558/Β/2.4.2004. 

3. Την Υπουργική Απόφαση με Α.Π. ΥΠΠΟ/ΔΟΕΠΥ/ΤΟ- 
ΠΥΝΣ/15/3696/20.1.2004 (ΦΕΚ 70/Β/20.1.2004) «Μεταβί¬ 
βαση αρμοδιοτήτωντου Υπουργού Πολιτισμού στις Περι¬ 
φερειακές...» καθώς και την Υπουργική Απόφαση ΥΠ- 
ΠΟ/ΔΟΕΠΥ/ΤΟΠΥΝΣ/14/3698/20.1.2004 (ΦΕΚ 70/Β/ 
20.1.2004) «Οργάνωση και Λειτουργία των Συμβουλίων 
του Ν. 3028/2002 στο Υπουργείο Πολιτισμού» 

4. Την εισήγηση της Εφορείας Νεωτέρων Μνημείων Κε¬ 
ντρικής Μακεδονίας και τα λοιπά στοιχεία του φακέλου 

5. Την κατά πλειοψηφία γνωμοδότηση του Τοπικού Συμ¬ 
βουλίου Μνημείων Κεντρικής Μακεδονίας με αριθμό 
Πρακτικού 332/13.12.2004 (Θέμα 42ο), αποφασίζουμε: 

(1) Χαρακτηρίζουμε ως ιστορικό τόπο, σύμφωνα με τις 
διατάξεις του Ν. 3028/2002, την παλαιό σιδηροδρομική 
γραμμή του Πλαταμώνα, η οποία σήμερα δεν είναι σε χρή¬ 
ση, από τη θέση Κρανιά (θέση I, Χ.Θ. 404,431) πλησίοντου 
Κάστρου Πλαταμώνα έως την οδό Παντελεήμονος, πλη¬ 
σίοντου Ιατρείου και του περιβάλλοντος αυτού χώρου (θέ¬ 
ση XI, Χ.Θ. 401,555) συνολικού μήκος 2,876 Κπι και πλά¬ 
τους όσο τα όρια απαλλοτρίωσης του ΟΣΕ. Το τμήμα αυτό 
της σιδηροδρομικής γραμμής εμφανίζει ιδιαίτερο ιστορι¬ 
κό, τεχνικό και επιστημονικό ενδιαφέρον, συνιστά χαρα¬ 
κτηριστικό και ομοιογενή χώρο που διαμορφώθηκε στις 
αρχές του 20ου αιώνα, μέσα σε ένα πλούσιο φυσικό περι¬ 
βάλλον (Συνημμένο Απόσπασμα Χάρτη σε Κλίμακα 1:5000) 

(2) Χαρακτηρίζουμε ως μνημεία, σύμφωνα με τις διατά¬ 
ξεις του Ν. 3028/2002, το σύνολο των κτιρίων που συνθέ¬ 
τουν τον παλαιό Σιδηροδρομικό Σταθμό του Πλαταμώνα 
(κτίρια Α, Β, Γ, Δ, Ε, Ζ, Ζ1, Η, Θ, I, Κ, Λ, Μ, Υδατόπυργος) 
όπως αυτά σημειώνονται στο συνημμένο απόσπασμα ορι- 
ζοντιογραφίας της περιοχής σε κλίμακα 1:1000 (σε σμί¬ 
κρυνση) 

(3) Χαρακτηρίζουμε, ως μνημεία, σύμφωνα με τις δια¬ 
τάξεις του Ν. 3028/2002, τη σήραγγα και την ανοικτή γα¬ 
λαρία στη βάση του βράχου του Κάστρου Πλαταμώνα μή¬ 
κους 185 γπ και 51 σι αντιστοίχως και των γεφυριών που 
κατασκευάσθησαν για τις ανάγκες λειτουργίας της γραμ¬ 
μής στις θέσεις VI, VII, IX, XII και καταγράφονται στο συ¬ 
νημμένο απόσπασμα χάρτη κλίμακας 1:5000 

(4) Χαρακτηρίζουμε ως μνημεία, σύμφωνα με τις διατά¬ 
ξεις του Ν. 3028/2002, τους δύο (2) πύργους και τα τρία 
(3) πολυβολεία που οικοδομήθησαν κατάτηνπερίοδο του 
Β’ Παγκοσμίου Πολέμου για τις ανάγκες φύλαξης της σι¬ 
δηροδρομικής γραμμής και καταγράφονται στις θέσεις 
IV, V, II και VIII, XII όπως αυτά καταγράφονται στο συνημ¬ 
μένο απόσπασμα χάρτη κλίμακας 1:5000 

(5) Χαρακτηρίζουμε ως μνημεία, σύμφωνα με τις διατά¬ 
ξεις του Ν. 3028/2002, τον μηχανολογικό εξοπλισμό της 


σιδηροδρομικής γραμμής που περιλαμβάνει γερανό 
ύδρευσης για τον ανεφοδιασμό των ατμομηχανών, σημα¬ 
τοδότες, πλάστιγγα, μηχανισμό ρύθμισης σημαφόρων. 

Τα ανωτέρω εμφανίζουν ιδιαίτερη ιστορική, αρχιτεκτο¬ 
νική και βιομηχανική σημασία. Τόσο τα ακίνητα όσο και τα 
έργα υποδομής της σιδηροδρομικής γραμμής μαζί με το 
μηχανολογικό εξοπλισμό αποτελούν μία ενιαία και αδιά¬ 
σπαστη ιστορική, αρχιτεκτονική, «βιομηχανική» και λει¬ 
τουργική ενότητα, σημαντική για την ιστορία της αρχιτε¬ 
κτονικής των σιδηροδρομικών σταθμών του νεώτερου 
Ελληνικού Κράτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2005 

Ο ΥΦΥΠΟΥΡΓΟΣ 

ΠΕΤΡΟΣ ΤΑΤΟΥΛΗΣ 





ΊΤΛΑΤΑΜδΗ Α,Ε. ΤοηΟΓΡΑέ* ι |£θ .ΔΙΑΓΡΑΜΜΑ νΠΊΡ/2(0 ΤΟΎ ΧιΑ. ΧΤΑβ-Μογ 

Αριθμ. 1728 (6) 

Κατάργηση του Ν.Π.: «Ενιαία Σχολική Επιτροπή Παιδείας 
Δημοτικού Σχολείου και Νηπιαγωγείου Δαματριάς» 
και «Ανασυγκρότηση Ν.Π. του Δήμου Πεταλούδων με 
την επωνυμία: « Σχολική Επιτροπή Παιδείας Νηπιαγω¬ 
γείου Σχολείου Δαματριάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις : α) τωνπαρ. 8-15 του άρθρου 5 του Ν. 
1894/1990 Για την Ακαδημία Αθηνών και άλλες εκπαιδευ¬ 
τικές διατάξεις (τ. Α' 110) και β) του άρθρου 203 του Δη¬ 
μοτικού και Κοινοτικού Κώδικα Π.Δ. 410/95 (τ. Α'231). 

2. Τις διατάξεις του Ν. 2081/2002 και άρθρο 1 του Ν. 
2469/1997. 

3. Την υπ’ αριθμ. 26/2005 απόφαση του Δημοτικού Συμ¬ 
βουλίου Πεταλούδων για την «Σύσταση Ν.Π. του Δήμου 
Πεταλούδων με την επωνυμία: «Σχολική Επιτροπή Παιδεί¬ 
ας Νηπιαγωγείου Δαματριάς». 

4. Την υπ’ αριθμ. 4699/Β/29.8.97 (ΦΕΚ891/Β/9.10.1997) 
απόφαση του Γ ενικού Γ ραμματέα Περιφέρειας Νοτίου Αι¬ 
γαίου «Περί μεταβίβασης δικαιώματος υπογραφής)», 
αποφασίζουμε: 

1. Την κατάργηση του Νομικού Προσώπου με την επω¬ 
νυμία: «Ενιαία Σχολική Επιτροπή Παιδείας Δημοτικού 
Σχολείου και Νηπιαγωγείου Δαματριάς». 

2. Συνιστάται στο Δήμο Πεταλούδων του Νομού Δωδε- 
κανήσου Νομικό Πρόσωπο με την επωνυμία: «Σχολική 
Επιτροπή Παιδείας Νηπιαγωγείου Δαματριάς». 

3. Σκοπός του Ν.Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρη¬ 
ση των διδακτηρίων. 

- Η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

4. Η νέα Σχολική Επιτροπή Παιδείας θα διοικείται από 
πενταμελές διοικητικό συμβούλιο, το οποίο θα αποτελεί- 
ταιαπότον Πρόεδρο του Τοπικού Συμβουλίου, δύο (2) Το¬ 
πικούς Συμβούλους, τον Διευθυντή του Σχολείου, και ένα 
(1) εκπρόσωπο του Συλλόγου Γονέων και Κηδεμόνων. 

5. Η θητεία του πρώτου Διοικητικού Συμβουλίου του Νο¬ 
μικού Προσώπου, λήγει με την λήξη της παρούσης Δημο¬ 
τικής περιόδου. 

Τ ο Διοικητικό Συ μβούλιο εκλέγει Αντιπρόεδρο Γ ραμμα¬ 
τέα. 

6. Πόροι του Ν.Π. είναι: 

Α) Η ετήσια επιχορήγηση του Δήμου Πεταλούδων. 

Β) Η ετήσια επιχορήγηση του Κράτους, 

Γ) Κάθε είδους εισφορές, δωρεές, κληρονομιές και κλη¬ 
ροδοσίες, 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 


Ε) Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Πεταλούδων και σε 
βάρος του Κ.Α.00-6711, με ποσό που δεν μπορεί να προ¬ 
ϋπολογιστεί, αλλά εκτιμάται με βάση τις ανάγκες των Σχο¬ 
λικών Επιτροπών, περίπου στα 1.600 € ετησίως, το ίδιο 
ισχύει για τα επόμενα τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 21 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 
-♦- 

Αριθμ. 1726 (7) 

Κατάργηση του Νομικού Προσώπου «Ενιαία Σχολική Επι¬ 
τροπή Παιδείας Δημοτικού Σχολείου και Νηπιαγωγεί¬ 
ου Δαματριάς» και «Ανασυγκρότηση Ν.Π. του Δήμου 

Πεταλούδων με την επωνυμία: « Σχολική Επιτροπή 

Παιδείας Δημοτικού Σχολείου Δαματριάς». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις : α) των παρ. 8-15 του άρθρου 5 του Ν. 
1894/1990 «Για την Ακαδημία Αθηνών και άλλες εκπαι¬ 
δευτικές διατάξεις (τ. Α' 110) και β) του άρθρου 203 του 
Δημοτικού και Κοινοτικού Κώδικα Π.Δ. 410/95 (τ. Α'231). 

2. Τις διατάξεις του Ν. 2081/2002 και του άρθρου 1 του 
Ν. 2469/1997. 

3. Την υπ' αριθμ. 31/2005 απόφαση του Δημοτικού Συμ¬ 
βουλίου Πεταλούδων για την «Σύσταση Ν.Π. του Δήμου 
Πεταλούδων με την επωνυμία: «Σχολική Επιτροπή Παιδεί¬ 
ας Δημοτικού Σχολείου Δαματριάς». 

4. Τηναρ. 4699/Β/29.8.97 (ΦΕΚ 89/Β/9.10.97) απόφαση 
του Γ.Γ. Περ. Νοτίου Αιγαίου «περί μεταβίβασης δικαιώ¬ 
ματος υπογραφής....», αποφασίζουμε: 

1. Την κατάργηση του Νομικού Προσώπου με την επω¬ 
νυμία: «Ενιαία Σχολική Επιτροπή Παιδείας Δημοτικού 
Σχολείου και Νηπιαγωγείου Δαματριάς». 

2. Συνιστάται στο Δήμο Πεταλούδων του Νομού Δωδε- 
κανήσου ίδιο Νομικό Πρόσωπο με την επωνυμία: «Σχολι¬ 
κή Επιτροπή Παιδείας Δημοτικού Σχολείου Δαματριάς». 

3. Σκοπός του Ν.Π. είναι: 

- Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

- Η εκτέλεση μικρών έργων για επισκευή και συντήρη¬ 
ση των διδακτηρίων. 

- Η αποκατάσταση φθορών και ζημιών των επίπλων, 
εξοπλισμού και γενικά των διδακτηριακών εγκαταστάσε¬ 
ων. 

- Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

4. Η νέα Σχολική Επιτροπή Παιδείας θα διοικείται από 

πενταμελές διοικητικό συμβούλιο, το οποίο θα αποτελεί- 
ται από τον Πρόεδρο του Τοπικού Συμβουλίου, δύο (2) Το¬ 
πικούς Συμβούλους, τον Διευθυντή του Σχολείου, και ένα 
(1) εκπρόσωπο του Συλλόγου Γονέων και Κηδεμόνων. 

5. Η θητεία του πρώτου Διοικητικού Συμβουλίου του Νο¬ 
μικού Προσώπου, λήγει με την λήξη της παρούσης Δημο¬ 
τικής περιόδου. 

Το Διοικητικό Συμβούλιο εκλέγει Αντιπρόεδρο Γραμμα- 
τέα. 

6. Πόροι του Ν.Π. είναι: 

Α) Η ετήσια επιχορήγηση του Δήμου Πεταλούδων. 

Β) Η ετήσια επιχορήγηση του Κράτους, 

Γ) Κάθε είδους εισφορές, δωρεές, κληρονομιές και κλη¬ 
ροδοσίες, 

Δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 

Ε) Πρόσοδοι από την περιουσία του. 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

8. Από την απόφαση αυτή προκαλείται δαπάνη σε βά¬ 
ρος του προϋπολογισμού του Δήμου Πεταλούδων και σε 
βάρος του Κ.Α.00-6711, με ποσό που δεν μπορεί να προ¬ 
ϋπολογιστεί, αλλά εκτιμάται με βάση τις ανάγκες των Σχο¬ 
λικών Επιτροπών, περίπου στα 2.400,00 € ετησίως, το ίδιο 
ισχύει για τα επόμενα τέσσερα (4) οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 21 Φεβρουάριου 2005 

Με εντολή Γ ενικού Γ ραμματέα Περιφέρειας 
Ο Διευθυντής 
ΡΙΖΟΣ ΡΙΖΟΠΟΥΛΟΣ 
-♦- 

Αριθμ. 1137/9.3.2005 (8) 

Παροχή άδειας για τη συγχώνευση αμοιβαίων κεφαλαί¬ 
ων που διαχειρίζεται η εταιρεία ΕΡΘ Α.Ε.Δ. Α.Κ.. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Απόφ. 129) 

Έχοντας υπόψη: 

1. Τις διατάξεις του άρθρου 17 του Ν. 3283/2004 «Ανώ¬ 


νυμες εταιρείες διαχείρισης αμοιβαίων κεφαλαίων, οργα¬ 
νισμοί συλλογικών επενδύσεων σε κινητές αξίες, αμοι¬ 
βαία κεφάλαια και άλλες διατάξεις» (ΦΕΚ Α/210/ 
2.11.2004). 

2. Την απόφαση 19/284/9.10.2003 του Διοικητικού Συμ¬ 
βουλίου της Επιτροπής Κεφαλαιαγοράς «Ανάθεση αρμο¬ 
διοτήτων στο Γ ενικό Διευθυντή της Επιτροπής Κεφαλαια¬ 
γοράς» (ΦΕΚ Β/1620/3.11.2003). 

3. Την από 17 Φεβρουάριου 2005 επιστολή της εταιρεί¬ 
ας ΕΡΘ Α.Ε.Δ.Α.Κ. μαζί με τα σχέδια συμβάσεως συγχώ¬ 
νευσης των παρακάτω αμοιβαίων κεφαλαίων και τη σύμ¬ 
φωνη γνώμη του θεματοφύλακα ΤΡΑΠΕΖΑ ΕΡΘ ΕΙΓ 
ΡΟΒΑΝΚ ΕΒΘΑ8ΙΑ5 Α.Ε.. 

4. Την από 25 Φεβρουάριου 2005 εισήγηση της Διεύ¬ 
θυνσης Χορήγησης Αδειών και Εποπτείας Φορέων της 
Κεφαλαιαγοράς, αποφασίζουμε: 

Παρέχουμε άδεια για τη συγχώνευση των παρακάτοι 
αμοιβαίων κεφαλαίων: 

1. ΙΝΤΕΡΙΑΜΕΒΙΘΑΝ ΔΥΝΑΜΙΚΟ ΜΕΤΟΧΙΚΟ ΕΣΩΤΕΡΙ¬ 
ΚΟΥ και ΙΝΤΕΡΑΜΕΡΙΟΑΝ ΟΛΥΜΠΙΟΝΙΚΗΣ ΜΕΤΟΧΙΚΟ 
ΕΣΩΤΕΡΙΚΟΥ δι’ απορροφήσεως του δεύτερου από το 
πρώτο, 

2. ΙΝΤΕΡΑΜΕΡΙΟΑΝ ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΞΩ¬ 
ΤΕΡΙΚΟΥ και ΙΝΤΕΡΑΜΕΡΙΟΑΝ ΜΟΝΕΥ ΜΑΡΚΕΤ ΕΥΡΩ 
ΔΙΑΧΕΙΡΙΣΕΩΣ ΔΙΑΘΕΣΙΜΩΝ ΕΞΩΤΕΡΙΚΟΥ δΓ απορρο¬ 
φήσεως του δεύτερου από το πρώτο και 

3. ΙΝΤΕΡΑΜΕΡΙΟΑΝ ΜΙΚΤΗΣ ΑΠΟΔΟΣΗΣ ΟΜΟΛΟΓΙΑ¬ 
ΚΟ ΕΣΩΤΕΡΙΚΟΥ και ΙΝΤΕΡΑΜΕΡΙΟΑΝ ΕΥΡΩ ΚΥΒΕΡΝΗ¬ 
ΤΙΚΩΝ ΟΜΟΛΟΓΩΝ ΟΜΟΛΟΓΙΑΚΟ ΕΣΩΤΕΡΙΚΟΥ δι’ 
απορροφήσεως του δεύτερου από το πρώτο, 

σύμφωνα με τα σχέδια συμβάσεως συγχώνευσης των 
παραπάνω αμοιβαίων κεφαλαίων που υπέβαλε η διαχειρί- 
στρια εταιρεία ΕΡΘ Α.Ε.Δ.Α.Κ.. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 9 Μαρτίου 2005 

Ο Γενικός Διευθυντής 

ΓΕΩΡΓΙΟΣ Κ. ΚΑΛΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



